En 1990 fue creyada la rechión autonoma serbisca SAO Kninska Krajina, creyada con un gobierno local y con nombre derivau de la rechión cheografica. Esta rechión, chunto con atras autoproclamadas rechions autonomas habitadas por serbos s'unioron pa formar la Republica Serbisca de Krajina, que miró de permaneixer unida a Serbia y Montenegro oposando-se a la proclamación d'inpendencia de Croacia en 1991. La zona quedó baixo control serbo y estió un scenario de limpieza etnica de población crovata. En 1995 lo exercito crovate prenió control de la zona en la Operación Tronada, y la mes gran part de la población serba fuyió. Actualment la rechión ye poco poblada por haber-ie pocas oportunidatz economicas, manimenos una part de la población serba fuyida en 1995 ha iu tornando progresivament.